
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ ! 

Κήρυξη αναδασωτέας έκτασης 0,472 στρ. στη θέση «Κούρκα» Λευ¬ 
κού κοινότητας Μεσοχωριού Νήσου Καρπάθου Νομού Δωδεκα- 
. νήσου: '....! .. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου στο Δήμο Βελβενδού Νομού 


Κοζάνης ιδιοκτησίας Δήμητρας Γ. Αγγελή. . . —;.. 2 

Χαρακτηρισμός ως διατηρητέου κτιρίου που βρίσκεται στην οδό Ε. 
Ιορδάνου και Αριστείδου στην Καβάλα φερομένου ως ιδιοκτησίας 

του Λυκείου Ελληνίδων Καβάλας.;.... 3 

Χαρακτηρισμός ως διατηρητέων της πρόσοψης (νότια όψη) διορό- 


φου κτιρίου Α' και της πρόσοψης (νότια όψη) και πλάγιας όψης 
(δυτική όψη), διορόφου κτιρίου Β', φερομένων ως ιδιοκτησία Μα¬ 
ρίας Καμπά, που βρίσκεται στο Πλωμάρι της νήσου Λέσβου και 


καθορισμός ειδικών όρων και περιορισμών δόμησης. 4 

Τροποποίηση ρυμοτομικού σχεδίου πόλης στα Περιβόλια Ρεθύμνου 

(πρόταση 2 μελετητών).,... 5 

Τροποποίηση ρυμοτομικού σχεδίου πόλης στην Πολεοδομική ενό¬ 
τητα Μασταμπά - Καλλιθέα Ρεθύμνης. 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 5234 (1) 

Κήρυξη αναδασωτέας έκτασης 0,472 στρ. στη θέση «Κούρκα» Λευκού 
κοινότητας Μεσοχωριού Νήσου Καρπάθου Νομού Δωδεκάνησου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: , * 

1. Τις διατάξεις του Ν. 3200/55 περί διοικητικής αποκεντρώσεως, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την έκθεση αυτοψίας και εισήγηση του Τεχν/γου Δασ/νίας Γεωρ¬ 
γίου Δήμαρχου με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

6. Την αριθ. Πρωτ. 5025/13.9.91 Εισήγηση για κήρυξη δασικής 
έκτασης αναδασωτέας της Δ/νσης Δασών Δωδ/νήσου, αποφασί¬ 
ζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από παράνομη εκχέρσωση την περίοδο μηνός Μαρτίου 91 τη 
δημόσια δασική έκταση εμβαδού 0,472 δτρ. που βρίσκεται στη θέση 
«Κούρκα - Λευκού» Μεσοχωριού Καρπάθου και προσδιορίζεται από τα 
στοιχεία Α,Β,Γ,Δ,Α και έχει όρια: 

Ανατολικά: Με δημόσια δασική έκταση. 

Δυτικά: Με χέρσο αγρό. 

Βόρεια: Με κοινοτικό δρόμο Μεσοχωριού - Λευκού. 

Νότια: Με χέρσο αγρό,όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 24 Σεπτεμβρίου 1991 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

Αριθ. 5789 (2) 

Χαρακτηρισμός ως διατηρητέων κτιρίου στο Δήμο Βελβενδού Νομού 

Κοζάνης ιδιοκτησίας Δήμητρας Γ. Αγγελή. 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α; Του Ν. 1577/1985 (ΦΕΚ 210Α) «Γενικός Οικοδομικός Κα¬ 
νονισμός» και ειδικότερα των άρθρων 3 και 4 αυτού, όπως τροποποιή¬ 
θηκε μεταγενέστερα (άρθρο 1 Ν. 1772/1988 - ΦΕΚ 91 Α). 

, β. Των Π.Δ/των 358/1986 (ΦΕΚ 158Α), 92/1987 (ΦΕΚ 51Α) 
και 492/1988(ΦΕΚ 224Α), για τις αρμοδιότητες και τον οργανισμό 
του Υπουργείου Βόρειας Ελλάδας, αντίστοιχα. 

2. Την απόφαση Τ 704/19.8.1988 (ΦΕΚ 575Β), για τη μετονομα- 
σία του Υπουργείου Βόρειας Ελλάδας σε Υπουργείο Μακεδονίας - Θρά¬ 
κης- 

3. Την από 31.7.1991 αιτιολογική έκθεση της Διεύθυνσης Πολιτι¬ 
σμού του Υπουργείου Μακεδονίας - Θράκης. 

4. Το γεγονός ότι δεν υπεβλήθη ένσταση κατά της παραπάνω αιτιο- 
λογικής έκθεσης, αποφασίζουμε: 

Χαρακτηρίζουμε ως διατηρητέο το κτίσμα που βρίσκεται στον Δήμο 
Βελβενδού Κοζάνης φερόμενο ως ιδιοκτησία Δήμητρας Γ. Αγγελή 
όπως φαίνεται στο θεωρούμενο τοπογραφικό διάγραμμα, επειδή παρου¬ 


σιάζει αξιόλογα αρχιτεκτονικά στοιχεία. 

1. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

2. Επιτρέπεται η επισκευή, ο εκσυγχρονισμός των εγκαταστάσεων η 
στατική ενίσχυση και εσωτερική διαρρύθμιση του κτιρίου, εφ’ όσον δεν 
αλλοιώνεται ο γενικός αρχιτεκτονικός χαρακτήρας του. 

3. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην Ελληνική γλώσσα που να πληρο¬ 
φορούν για τη χρήση των χώρων του κτιρίου. 

4. Για οποιαδήποτε επέμβαση στο εσωτερικό και εξωτερικό του δια¬ 

τηρητέου κτιρίου, όπως και για την τοποθέτηση επιγραφών απαιτείται 
η έγκριση της επιτροπής Πολεοδομικού και Αρχιτεκτονικού ελέγχου 
(ΕΠΑΕ). , ·■·■<■ 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 23 Σεπτεμβρίου 1991 

Ο ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

Αριθ. 4884 (3) 

Χαρακτηρισμός ως διατηρητέου κτιρίου που βρίσκεται στην οδό Ε. Ιορ- 

δάνου και Αριστείδου στην Καβάλα φερόμένου ως ιδιοκτησίας του 

Λυκείου Ελληνίδων Καβάλας. 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

·■ 1. Τις. διατάξεις: 

α. Του Ν. 1577/1985 (ΦΕΚ 210Α) «Γενικός Οικοδομικός Κα¬ 
νονισμός» και ειδικότερα των άρθρων 3 και 4 αυτού, όπως τροποποιή¬ 
θηκε μεταγενέστερα (άρθρο 1 Ν. 1772/1988 - ΦΕΚ 91Α). 

β. Των Π.Δ/των 358/1986 (ΦΕΚ 158Α), 92/1987 (ΦΕΚ 
51Α) και 492/1988(ΦΕΚ 224Α), για τις αρμοδιότητες και τον οργα¬ 
νισμό του Υπουργείου Βόρειας Ελλάδας, αντίστοιχα. 

2. Την απόφαση Τ 704/19.8.1988 (ΦΕΚ 575Β), του Πρωθυπουρ¬ 
γού για τη μετονομασία του Υπουργείου Βόρειας Ελλάδας σε Υπουργείο 
Μακεδονίας - Θράκης. 

3. Την από 6.5.1991 (αριθμ. 3445/6.5.91) αιτιολογική έκθεση 
της Διεύθυνσης Πολιτισμού του Υπουργείου Μακεδονίας - Θράκης. 

4. Την από 30.7.91 (αριθμ. πρωτ. 55/91) απάντηση του Λυκείου 
Ελληνίδων Καβάλας, σε σχέση με την παραπάνω αιτιολογική έκθεση, 
αποφασίζουμε: 

1. Χαρακτηρίζουμε ως διατηρητέο το κτίσμα που βρίσκεται στην οδό 
Ε. Ιορδάνου και Αριστείδου στην Καβάλα, φερόμενο ως ιδιοκτησία του 


■ Λυκείου Ελληνίδων Καβάλας όπως φαίνεται στο τοπογρα¬ 
φικό διάγραμμα σε κλίμακα 1:500, που θεωρήθηκε από την Προϊστα- 
μένη του ΤΠ και ΠΕ Καβάλου; και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αλλοίωση ή καταστροφή των επί μέρους αρχιτεκτονικών και διακοσμη- 
τικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και εσωτερική διαρρύθμιση του κτιρίου, εφ’ όσον δεν 
αιλλιώνεται ο γενικός οιρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων φωτεινών ή μή που πληροφορούν για τη 
χρήση του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, όπως και για την τοποθέτηση επιγραφών απαιτείται 
η έγκριση της επιτροπής Πολεοδομικού καί Αρχιτεκτονικού ελέγχου 
(ΕΠΑΕ). 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Θεσσαλονίκη, 23 Σεπτεμβρίου 1991 

Ό ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

Αριθ. ΑΠΑ/6119 (4) 

Χαρακτηρισμός ως διατηρητέων της πρόσοψης (νότια όψη) διορόφου 
χτιρίου Α' και της πρόσοψης (νότια όψη) και πλάγιας όψης (δυτική 
όψη), διορόφου χτιρίου Β’, φερομένων ως ιδιοκτησία Μαρίας Κα- 
μπά, που βρίσκεται στο Πλωμάρι της νήσου Λέσβου και καθορισμός 
ειδικών όρων και περιορισμών δόμησης. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α/88), 

2. Το υπ’ αριθμ. 1/86 Π.Δ/γμα «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρθρα 2 (παρ. 
3, εδ. ζ, παρ. αα) και 5 αυτού. 

3. Το υπ’ αριθμ. 359/86 Π.Δ/γμα «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. Ι,ε και παρ. 
2,Ε,8) αυτου. 

4. Την αριθμ. 8555/27.11.90 (ΦΕΚ 741/Β/29.11.90) κοινή 
απόφαση των Υπουργών Προεδρίας της Κυβερνήσεως και Αιγαίου σχε¬ 
τικά με τις «πράξεις και έγγραφα αρμοδιότητας του Υπουργείου Αι¬ 
γαίου που εξαιρούνται από τους περιορισμούς της διάταξης του άρθρου 
81, παρ. 1 του Ν. 1892/90». 

5. Την υπ’ αριθμ. Υ 1495/28.8.91 απόφαση του Πρωθυπουργού 
«Σύσταση θήσεως Υφυπουργού στο Υπουργείο Αιγαίου» (ΦΕΚ 694/Β/ 
28.8.91). 

6. Την υπ’ αριθμ. Υ 1499/29.8.1991 απόφαση του Πρωθυπουρ¬ 
γού και Υπουργού Αιγαίου «Καθορισμός αρμοδιοτήτων του Υφυπουρ¬ 
γού Αιγαίου Γεωργίου Μισαηλίδη» (ΦΕΚ 700/Β/30.8.91). 

7. Τον φάκελλο του θέματος ο οποίος διαβιβάστηκε με το με αριθμ. 
πρωτ.,Π': 4520/28.9.90 έγγραφο του ΤΠ & ΠΕ Νομαρχίας Λέσβου 
στο Τμήμα Πολοτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιαγαίου και έλαβε τον αριθμ. πρωτ. 6989/ 
2.10.90. 

8. Την από 30.4.91 αιτιολογική έκθεση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου η οποία κοινοποιήθηκε στην ενδιαφερομένη. 

9. Την από 9.9.91 απάντηση της ενδιαφερομένης Μαρίας Καμπά με 
την οποία εκφράστηκαν και αντιρρήσεις ως προς τηνδιαβιβασθείσα αι- 
τιολογική έκθεση, αποφασίζουμε: 

1. Χαρακτηρίζονται ως διατηρητέες η πρόσοψη (νότια όψη) του διο- 
ρόφου κτιρίου Α’ και η πρόσοψη (νότια όψη) και πλάγια (δυτική όψη) 


όψη του διόροφου κτιρίου Β’, που βρίσκονται στο Πλωμάρι της νήσου 
Λέσβου φερόμενο ως ιδιοκτησία Μαρίας Καμπά όπως φαίνονται σημει¬ 
ωμένα στο τοπογραφικό διάγραμμα σε κλίμακα 1:100 που θεωρήθηκε 
από την Προΐσταμένη του Τμήματος Πολιτιστικής Ανάπτυξης της Δ/ 
νσης Περιφερειακής Ανάπτυξης του Υπουργείου Αιγαίου μ* την υπ’ 
αριθμ. 6119/91 πράξη της και που συνοπτικό του αντίτυπο δημοσιεύε¬ 
ται με την παρούσα απόφαση, επειδή πρόκειται για τμήματα κτιρίων 
που περιλαμβάνουν αρχιτεκτονικά καί μορφολογικά στοιχεία, χαρακτη¬ 
ριστικά των κτιρίων του ίδιου δρόμου, που πρέπει να διατηρηθούν. 

2. Στις χαρακτηριζόμενες ως διατηρητέες όψεις των διορόφων κτι¬ 
ρίων Α και Β’ (πρόσοψη κτιρίου Α’ και πρόσοψη και πλάγια χτιρίου Β’) 
απαγορεύεται κάθε αφαίρεση, αλλοίωση ή καταστροφή των επί μέρους 
αρχιτεκτονικών στοιχείων τους σε όλη την επιφάνειά τους (από στάθμης 
εδάφους έως και της κορνίζας συμπεριλαμβανομένης) και των εν γένει 
διακοσμητικών στοιχείων τους. 

3. Επιτρέπεται η συντήρηση των χαρακτηριζομένων ως διατηρη¬ 
τέων όψεων και των επί μέρους αρχιτεκτονικών και διακοσμητικών 
τους στοιχείων. 

4. Επιτρέπεται η ανακατασκευή των άλλων πλευρών που συμπλη¬ 
ρώνουν το περίγραμμα και το υφιστάμενο στερεό των δύο διορόφων κτι¬ 
ρίων και μόνο υπό την προϋπόθεση ότι είναι σύμφωνη με τις διατάξεις 
του ΓΟΚ, ή η επισκευή αυτών, η ενίσχυση του φέροντα οργανισμού, ο 
εκσυγχρονισμός των εγκαταστάσεων, η εσωτερική διαρρύθμιση, υπό 
την προϋπόθεση ότι δεν αλλιώνεται ο αρχιτεκτονικός χαρακτήρας των 
χαρακτηριζομένων ως διατηρητέων όψεων και τηρούνται τα αναφερό- 
μενα στην παρ. ζ της παρούσας απόφασης. 

5. Δέν επιτρέπεται η τοποθέτηση φωτεινών ή μη επιγραφών και δια¬ 

φημίσεων στις χαρακτηριζόμενες ως διατηρητέες όψεις πρόσοψη (νότια 
όψη) κτιρίου Α’, και πρόσοψη (νότια όψη) και πλάγια όψη (δυτική) του 
χτιρίου Β’. Επιτρέπεται μόνο η τοποθέτηση επιγραφών περιορισμένων 
διαστάσεων, που πληροφορούν για τυχόν χρήση των χώρων του κτι¬ 
ρίου. - 

6. Για οποιαδήποτε οικοδομική εργασία στο εσωτερικό και εξωτερικό 

των δύο διορόφων κτιρίων, καθώς και για την το τοΟίτηοη επιγραφών 
και διαφημίσεων, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). ι 

7. Η ισχύς της παρούσας απόφασης αρχίζει από την δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1991 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

Αρι8. ΤΠ 1919 (5) 

Τροποποίηση ρυμοτομικού σχεδίου πόλης στά Περιβόλι* Ρέθυμνου 

(πρόταση 2 μελετητών). · 

Ο ΝΟΜΑΡΧΗΣ ΡΕΘΥΜΝΟΥ 
Έχοντας υπόψη: 

1. Τις διατάξεις του Ν.Δ. της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικώτερα τα άρθρα 3 και 70 
αυτού. ' 

2. Τις διατάξεις του Α.Ν. 314/68 (ΦΕΚ 47/Α), όπως τροποποιή¬ 
θηκαν και συμπληρώθηκαν με το αριθμ. 1018/71 Ν.Δ. (ΦΕΚ 220/Α) 
και με την παρ. 3 του άρθρου 34 του Ν. 1577/85 (ΦΕΚ 220/Α). 

3. Τις διατάξεις του υπ’ αριθμ. 183/86 Π.Δ/τος (ΦΕΚ 70/Δ) και 
ειδικώτερα το άρθρο 1 παρ. 1 αυτού. 

4. Το από 26.7.1986 Δ/γμα (ΦΕΚ 792/Δ/9.9.86) που αφορά την 
έγκριση της πολεοδομικής μελέτης περιοχής Περιβόλια. 

5. Τις αριθμ. 81/90 χαι 134/91 αποφάσεις του Δημοτικού Συμ¬ 
βουλίου. 


6. Την από 4.6.91 γνωμοδότηση του συμβουλίου ΧΟΠ Ν. Ρέθύμνου 
που διατυπώθηκε στο 3ο πρακτικό θέμα 3ο, αποφασίζουμε: 

Εγχρίνεται η τροποποίηση του ρυμοτομικού σχεδίου πόλης στην πε¬ 
ριοχή Περιβόλια Ρέθύμνου όπως αυτή σημειώνεται στο συνημμένο σχέ¬ 
διο και συγκεκριμένα καταργούνται τα τμήματα 1-2, 5-6 και 2-3, 4-5 
στη συμβολή των οδών του περιφερειακού και Δασκαλάκη νότια του 
Πανεπιστημίου από το σημείο Τ147 έως Α147, μα εφαρμογή κυκλικού 
τόξου με ακτίνα στον άξονα Κ=·40μ. και αντίστοιχη διαμόρφωση των 
ρυμοτομικών γραμμών εκατέρωθεν. 

Μετά τη δημοσίευση της παρούσας στην Εφημερίδα της Κυβερνή¬ 
σεων ακριβή αντίγραφα των πρωτοτύπων διαγραμμάτων που την συνο¬ 
δεύουν θα αναρτηθούν σε εμφανές μέρος του Τ.Π. και Π.Ε. Ν. Ρεθύμνης 
επί 15 ημέρες. 

. Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 24 Σεπτεμβρίου 1991 

Ο Νομάρχης 
Π. ΚΛΑΔΟΣ 

Αριθ. ΤΠ 5009 (6) 

Τροποποίηση ρυμοτομικού σχεδίου πόλης στην Πολεοδομική ενότητα 

Μασταμπά - Καλλιθέα Ρεθύμνης. 

Ο ΝΟΜΑΡΧΗΣ ΡΕΘΥΜΝΟΥ 
Έχοντας υπόψη: 

1. Τις διατάξεις του Ν.Δ. της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικώτερα τα άρθρα 3 και 70 
αυτού. 

2. Τις διατάξεις του Α.Ν. 314/68 (ΦΕΚ 47/Α), όπως τροποποιή¬ 
θηκαν και συμπληρώθηκαν με το αριθμ. 1018/71 Ν.Δ. (ΦΕΚ 220/Α) 
και με την παρ. 3 του άρθρου 34 του Ν. 1577/85 (ΦΕΚ 220/Α). 

3. Τις διατάξεις του υπ’ αριθμ. 183/86 Π.Δ/τος (ΦΕΚ 70/Δ) και 
ειδικώτερα το άρθρο 1 παρ. 1 αυτού. 

4. Το από 29.12.1986 Δ/γμα (ΦΕΚ 68/Δ/17.2.87) που αφορά 
την έγκριση των πολεοδομικών ενοτήτων Μασταμπά - Καλλιθέας του 
Δήμου Ρεθύμνου. 

5. Την αριθμ. 40/90 γνωμοδότηση του Δημοτικού Συμβουλίου. 

6. Την από 2.7.91 γνωμοδότηση του Σ.ΧΟΠ Ν. Ρεθύμνου που δια¬ 


τυπώθηκε στο 6ο πρακτικό θέμα 7ο, αποφασίζουμε: 

Εγκρίνεται η τροποποίηση του ρυμοτομικού σχεδίου'πόλης στην πο¬ 
λεοδομική ενότητα Μασταμπά - Καλλιθέα όπως αυτή σημειώνεται στο 
συνημμένο σχέδιο και συγκεκριμένα γίνεται μετατώπιση της βορειοδυ¬ 
τικής οικοδομικής γραμμής του Ο.Τ. Μ44 προς τα έξω ούτως ώστε να 
εφάπτεται της δυτικής πλευράς των υπαρχόντων κτισμάτων με παράλ¬ 
ληλη μετατώπιση της ρυμ. γραμμής ενώ μετατωπίζεται προς τα μέσα 
κατά 3,00 μ.'η νοτιοδυτική ρυμοτομική και οικοδομική γραμμή, ήτοι 
όση έκταση προστίθεται βορειοδυτικά του Ο.Τ. Μ44 τόση περίπου 
αφαιρείται νοτιοδυτικά αυτού. 

Μετά τη δημοσίευση της παρούσας στην Εφημερίδα της Κυβερνή- 
σεως ακριβή αντίγραφα των πρωτοτύπων διαγραμμάτων που την συνο¬ 
δεύουν θα αναρτηθούν σε εμφανές μέρος του Τ.Π. και Π.Ε. Ν. Ρεθύμνης 
επί 15 ημέρες αριθμός διαγράμματος 1, κλ. 1:100. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 30 Αυγούστου 1991 

Ο Νομάρχης 
Π. ΚΛΑΔΟΣ 










